  Анжелика Тихонова корреспондент «Земский доктор» программаез Удмуртиысь 100 сюрс адямилэсь ӧжыт улӥсен пичи каръёсы вӧлмытыны быгатозы. Со сярысь элькунысь Кун Кенешлэн пресс-службаез ивортэ. Улосвыл парламентлэн азьвалтэтэзлэн кенешоназ сыӵе ӵектонэн Кун Кенешлэн депутатэз Анатолий Наумов потӥз, угось пичи каръёсын но ӧнерчиослы кулэяськон зол шӧдӥське. Озьы ик со пусйиз, программаез быдэсъян улсын эмчилы ужан интыезъя корка басьтыны коньдон висъян шонер луэ шуыса адӟиське ни. Пусъём, «Обеспечение медицинских организаций системы здравоохранения квалифицированными кадрами» улосвыл ӵектосэз улонэ быдэсъян понна 2019-тӥ арын 103 миллион 700 сюрс манет висъямын. Со пӧлысь 38 миллион манетсэ «Земский доктор» но «Земский фельдшер» программаосъя 115 эмчиослы но фельдшеръёслы одӥг пол сётӥськись тыронъёслы чакламын.  Тегъёс: Тазалык Ижкар Удмуртия КунКенеш коньдэт гуртэмчиос  